open-index/open-wikipedia-markdown huggingface dataset:
Arteria cerebelli inferior anterior

[thumb|350px|In figura **arteria cerebelli inferior anterior** in parte sinistra et infra designata inveniri potest, cursus eius principalis est superficie [cerebellum|cerebelli.]]
**Arteria cerebelli inferior anterior** (TA: 12.2.08.019) cum abbreviatura internationali **AICA** est vas sanguineum superficie principaliter cerebelli et ramus arteriae basilaris. 

Mala arteriae cerebelli inferioris anterioris imprimis ad insultos ischaemicos (apoplexiam) spectat. Aneurysmata rarius sunt.

## Anatomia topographica 
*Arteria cerebelli inferior anterior* proxime *nervos craniales* *VI*, *VII*, *VIII* et *pontem* locata est.

## Mala 
Ea sunt imprimis obstructiones atheroscleroticae *arteriae cerebelli inferioris anterioris* (→apoplexia cerebri), quae dignoscuntur, sed rarius quam arteriarum cerebelli superioris et cerebelli inferioris posterioris. Aneurysmata hic rarius sunt.

### Syndroma arteriae cerebelli inferioris anterioris (syndroma AICA) 
Syndroma AICA simul est *syndroma vascularis*, quod est fluxum reductum sive abscissum (ut in apoplexia) symptomata peculiaria efficere. Aegroti vertigine, nausea, tinnitu, statu et ambulatione inconstante impediti sunt. Raro syndroma Horneriense observari potest.

## Notae 
* Arteria superior cerebelli
* Cerebellum

## Nexus externi 
* *American Physical Therapy Association, Section on Neurology* de apoplexia arteriae cerebelli inferioris anterioris. 

Categoria:Arteriae encephali
Universitas Monash

**Universitas Monash** (Anglice *Monash University*) est universitas publica Claytoni in Melburnia sita. Quae, anno 1958 per actum parlamenti Victoriani constituta, est secunda a veterrima universitas in Victoria. Quinque campos habet, quorum quattuor in Victoria sunt (campus Claytoni, Caulfieldis, Peninsulae, et Parkvillae), atque unus in Malaesia.

Ex Ioanne Monash Equite appellatur, civili machinatore eminensque duce militari.

## Notae 
## Nexus externi 

Categoria:Constituta 1958
Petrus Georgius Frassati

**Petrus Georgius** (Italice *Pier Giorgio*) **Frassati** (6 Aprilis 1901 – 4 Iulii 1925) sanctus, fuit Italus Catholicus et sodalis Tertii Ordinis Sancti Dominici. Ioannes Paulus Papa II die 20 Maii 1990 eum beatificavit atque virum octo Beatitudinum, atque anno 2025 Leo Papa XIV sanctum eum declaravit. Caritate et humilitate innotuit.

## Vita 
Die 6 Aprilis 1901, Augustae Taurinorum natus est familia opulenta. Alfredo Frassati pater, agnosticus et erus *La Stampa* ('impressio') diarii clari fuit. Petri Georgii natura caritativa a prima aetate manifesta fuit. Anno 1918, se cum Societate Sancti Vincentii a Paulo consociavit.

Etiam Petrum Georgium iuvabat cum aliis iuvenibus congregari. Delectabatur quoque montium ascensu. Ab adulescentia altissimos montes ascendere solebat.

Die 4 Iulii 1925, Petrus Georgius poliomyelite obiit. Conceperat ab hominem pauperem quem iuverat.

## Notae 
## Nexus externi
Categoria:Catholici
Categoria:Incolae Italiae
Categoria:Sancti
Hypanthium

thumb|Ovarium superius hypanthii
[thumb|Hypanthium *[Rosa|Rosae*]]

**Hypanthium** in angiospermis structura est, in qua pars basalis calycis et petalum et stamina tubum cyathi similem formant. Saepe nectar plantae continet. In plurimis speciebus florentibus adest, quamquam dimensione structurae adspectuque variat. Quae differentiatio hypanthii specierum peculiarium identificationi prodest. Aliquae formae geometricae figurae obconicae sunt, sicut in heteromela cum aliae figurae planae ac patentes sint, sicut in *Mitella caulescenti*.

Praesentia eius multae familiae dinosci possunt; in iis Rosaceae et Grossulariaceae et Fabaceae. Aliquando tam profundum esse potest, ut, vertice adstricto, flos ovarium intimum habere videatur, quippe quod aliis adtactis partibus floris subsit. 

## Notae 
## Bibliographia 
* Cronquist, Arthur (1981) *An integrated system of classification of flowering plants.* Columbia University Press.

Categoria:Morphologia plantarum
Ri Yongho

**Ri Yongho** seu litteris Coreanis 리용호 (Pyeongyangi natus die 10 Iulii 1956) est legatus et politicus Coreae Septentrionalis.

Filius est Ri Myong-je qui, familiae regentis Gim cliens, tam apud sedem nuntiorum centralem Coreanam editor quam iuxta principem Gim Jeong-il nomenclator operam dedit. Ri Yongho alumnus est scholae superioris Namsan et universitatis studiorum externorum Pyeongyangensis ubi linguae Anglicae studuit. Apud ministerium rerum externarum ab anno 1978 laborat sed inter annos 1979 et 1988 ad legationes Holmiensem et Harareensem, ab anno 2003 usque in 2007 ad legationem Londiniensem missus est. Minister vicarius a rebus externis a die 23 Septembris 2010, minister principalis a rebus externis a die 9 Maii 2016 factus est.

## Notae 
## Bibliographia 
[thumb|upright=1.75|A sinistra parte [Michael Pompeo, Ri Yongho, Gang Gyeong-hwa ministra a rebus externis Coreae Meridianae, Iulia Bishop ministra a rebus externis Australiana (subter ad dextram), apud ASEAN Singapurae die 4 Augusti 2018 congressi]] 
* Tony Munroe, Ju-min Park, "New North Korean foreign minister was its disarmament negotiator" (17 Maii 2017) apud *Reuters*
* "Ri Yong who? Meet North Korea's foreign minister Ri Yong Ho who called Trump 'Mr Evil President'" in *Straits Times* (24 Septembris 2017)

## Nexus externi 
* "Ri Yong Ho (Foreign Affairs)" apud *North Korea Leadership Watch*

Categoria:Politici Coreae
Categoria:Legati Coreae Septentrionalis
Categoria:Ministri rerum externarum
Categoria:Alumni Scholae Superioris Namsan
Categoria:Alumni Universitatis Studiorum Externorum Pyeongyangensis
Lardera

**Lardera** (idem Italiane; dialecto Laudensi *Lardéra*) est vicus urbanus Cornus Veteris in provincia Laudense Italiae situs.

## Historia
Lardera, olim parvum oppidum agrarium, propter paucitate incolarum (quorum fere 264 erant) anno 1866 in oppidum Cornu Vetus annexa est. Hodie, incolae circiter quattuordecim solum unius familiae sunt.

## Notae 
Categoria:Provincia Laudensis
Categoria:Municipia abrogata Italiae
Categoria:Regiones urbium
Arif Alvi

**Arif Alvi**, plene عارف الرحمان علوی *ʿĀrif al-Raḥmān ʿAlvī* (Karachi in urbe natus die 29 Iulii 1949 aut apud alios 1947) est chirurgus dentalis et politicus Pakistaniae.

Filius odontologi Indiani qui in Pakistaniam anno 1947 migraverat, Arif Alvi in urbe nativa, deinde Lahorii educatus est ubi scholam odontologicam De'Montmorency frequentavit. Alumnus est insuper universitatum Michiganensis et Pacifici Californiensis. In patriam reditus nosocomium odontologicum condidit. Decanus apud  factus est. Iam multos annos in rebus politicis agens, anno 1996 inter conditores fuit , cui secretarius generalis ab anno 2006 meruit. Legatus est conventui nationali Pakistanensi ab anno 2013. Praeses patriae denuo electus, die 9 Septembris 2018 inauguratus est.

## Bibliographia 
* "Pakistan new President Arif Alvi is son of Nehru's dentist" in *Economic Times* (5 Septembris 2018)
* Fahad Chaudhry, "PTI's Arif Alvi officially declared winner of 13th presidential election" in *Dawn* (5 Septembris 2018)

Categoria:Homines vivi
Categoria:Nati 1949
Categoria:Politici Pakistaniae
Categoria:Odontologi
Categoria:Medici Pakistaniae
Categoria:Alumni Universitatis Michiganensis
Categoria:Alumni Universitatis Pacifici (California)
Categoria:Duces civitatum
Planetae (Holst)

thumb|Gustavus Holst
***Planetae*** (Anglice *The Planets*), Op. XXXII, est series operum musicorum pro orchestra a Gustavo Holst compositore Anglico annis ab 1914 ad 1916 compositorum, atque eius opus notissimum.

## Partes 
Sunt septem partes, e planetis appellatae.
*I. Mars, qui bellum efficit (1914)
*II. Venus, quae pacem efficit (1914)
*III. Mercurius, nuntius alatus (1916)
*IV. Iuppiter, qui hilaritatem efficit (1914)
*V. Saturnus, qui senectutem efficit (1915)
*VI. Uranus, Magus (1915)
*VII. Neptunus, Mysticus (1915)

## Bibliographia 
* Richard Greene, '*Holst: The Planets*. Cantabrigigae: Cambridge University Press, 1995. ISBN 978-0-52-145000-3
* Gustav Holst, *The Planets: Suite for Large Orchestra*. Londinii: Boosey & Hawkes, 1921

Categoria:Musica 1916
Categoria:Gustavus Holst
Mutaz Musa

**Mutaz Musa Abdullah Salim** (anno 1967 natus) est ingeniarius et politicus Sudaniae.

Alumnus est universitatis Khartumensis et universitatis al-Zaʿīm al-Āzharī in eadem urbe institutae. Berolini apud legationem Sudanensem operam dedit. Minister ab aquis a die 6 Decembris 2013 meruit. Die 9 Septembris 2018 ad officium primi ministri convocatus est.

## Nexus externi 
* "Mutaz Musa Abdullah Salim" apud *International Hydropower Association*
* "Sudan: giura nuovo primo ministro Mutaz Musa" (10 Septembris 2018) apud *Notizie Geopolitiche*

Categoria:Homines vivi
Categoria:Nati 1967
Categoria:Politici Sudaniae
Categoria:Ingeniarii
Categoria:Alumni Universitatis Khartumensis
Categoria:Gubernatores civitatum
Categoria:Alumni Universitatis al-Zaʿīm al-Āzharī
My Hero Academia

thumb

***My Hero Academia*** (僕のヒーローアカデミア, *Boku no hīrō akademia*, ad litteram "Academia 'meus herois' ") est *manga* *shonen* a Kohei Horikoshi scriptus et depictus, publicatur a Weekly Shonen Jump e Shueisha in die 7 iulio 2014. Accommodatio anime in curso est in Iaponia a die 3 aprile 2016. A serie, videoludus, manga spin-off, pellicula My Hero Academia: Two Heroes et OAV creantur.

Manga in mundo ficto, in quo Heroes soliti sunt, situs est et de Izuku Midoriya, quom heroem fieri posse somniat, quamquam sine peculiaritate natus est, narrat.

## Personae 
Res omnes de Izuku Midoriya et heroe All Might (Toshinori Yagi) sunt. Izuku et socii classis, inter quibus Katsuki Bakugo, Ochaco Uraraka, Tenya Iida, Shoto Todoroki et Eijiro Kirishima, classem 1-A Lycei U.A. frequentant, ubi professores Pro Heroes Eraser Head (Shota Aizawa) et All Might sunt.

In fabula, saepe in hostibus (Villain) pugnabint, inter quibus Societas Hostium (Villain Union), dux eorum Tomura Shigaraki, Stain "Heroum necator" et Octo Praecepta Mortis (Shie Hassaikai).

* Jump Force

## Nexus externi 
* Situs publicus

Categoria:Mangae
Categoria:Series animata
Categoria:Iaponiae scripta
Lucius Aemilius Regillus

**Lucius Aemilius Regillus** fuit vir publicus ac praetor Romanus qui saeculo secundo a.C.n. ineunte floruit.

Anno 190 a.C.n. summum imperii in debellando Antiocho III adeptus praefectus classis cum apud Myonessum navibus Syris occurisset magnam victoriam reportavitSequenti anno pro praetore merens triumphum navalem cum Romae celebraret medio campo Martio aedes laribus *permarinis *exstrui decrevit. Aedibus anno 179 a.C.n. perfectis, Regilli rerum gestarum conspectus insculptus est. Praeterea eiusmodi inscriptio Deli in insula Graeca reperta est.

## Notae 
Categoria:Gens Aemilia
Ecclesia Cathedralis Sancti Patricii Melburniensis

thumb|upright=1|Ecclesia Cathedralis Sancti Patricii.
**Ecclesia Cathedralis ac Basilica Minor Sancti Patricii** est cathedralis archidioecesis Melburnensis Ecclesiae Catholicae Romanae, et sedes Petri Andreae Comensoli archiepiscopi Melburnensis. In orientali Melburniae regione sita est. Aedificium est amplissimum templum Christianum in Australia adhuc exstructum.

Anno 1974 Paulus Papa VI contulit nomen basilicae minoris ecclesiae. Anno 1986 Ioannes Paulus II Papa in itinere Australiano ecclesiam visitavit.

## Historia 
Anno 1848, Iacobus Goold Augustinianus nominatus est primus episcopus Melburnensis. Die 1 Aprilis 1851 fundus Colle Orientale Ecclesiae Catholicae Romanae attributus erat, et ecclesia cathedralis hoc aedificatus est. Cum Catholici Melburniae paene omnino Hibernici essent, ecclesia Sancto Patricio consecratus est.

## Notae 
Melburnia
Categoria:Ecclesia Catholica
Categoria:Melburnia
Sadbre

**Sadbre** (Polonice *Zabrze*, Silesice *Zobrze*, Theodisce *Hindenburg O.S.*) est urbs magna Polonica, quae ad meridianam reipublicae regionem spectat. Sita est ad flumen Bytomka in regione antiquitus Silesia appellata (in palatinatu Silesiae hodierno).

## Historia 
Primum veterirrimae oppidi partis (Byscupitz) mentio facta est anno 1243. Inter annum 1915 et 1946 Sadbre ad honorem Pauli de Hindenburg situmque urbis indicans Theodisce *Hindenburg O.S.* appellatum est. Anno 1922 ius urbis datum est.

## Ars athletica 
Nonnullae societates athlieticae Sadbri sunt. Praeclara societas pedilusoria Górnik Zabrze (Latine: Metallicus Sadbre) est, quae in multis nationalibus internationalibusque certaminibus prospere eveniebat. Turma eius quater decies victrix maxima fuit Poloniae, sexies victrix Poculi Polonici et semel Superpoculi Polonici Poculique Ligae. Amplius inter alia semel in ludo ultimo Poculi Europaei Victorum Poculorum atque in quarta parte ludorum finalium Poculi Europaei Victorum Maximorum interfuit.

## Notae 
## Nexus externi 
Categoria:Urbes Poloniae
Categoria:Loci habitati Silesiae
Spelunca Raqefet

**Spelunca Raqefet**, Hebraice מערת רקפת, est caverna et locus archaeologicus in Israele septentrionali sub radice montis Carmel latens. Spelunca ab hominibus aevi Natufii frequentata est. Repertae sunt sepulturae reliquiaeque alimentationis. Vestigia amyli et phytolitha in mortariis inter annos fere 11&nbsp;700 et 13&nbsp;700 a.p. relicta confectionem potionum fortium e tritico sive et hordeo attestare censentur. *Salvia Iudaica* et *Cercis siliquastrum* cum aliis speciebus, iuxta cadavera deposita, ex impressis et granis recognoscuntur.

## Bibliographia 
thumb|Despectus e spelunca Raqefet
thumb|upright=1.5|Aditus speluncae Raqefet
* György Lengyel, Fanny Bocquentin, "Burials of Raqefet Cave in the Context of the Late Natufian" in *Mitekufat Haeven: Journal of the Israel Prehistoric Society* (2005) pp. 271-284 JSTOR
* Li Liu et al., "Fermented beverage and food storage in 13,000 y-old stone mortars at Raqefet Cave, Israel: Investigating Natufian ritual feasting" in *Journal of Archaeological Science: Reports* vol. 21 (2018) pp. 783-793; vide et "
* Dani Nadel, "A grid-like incised pattern inside a Natufian bedrock mortar, Raqefet Cave, Israel" in *Lithic Studies* vol. 3 no. 3 (2016)
* Dani Nadel et al., "Earliest floral grave lining from 13,700–11,700-y-old Natufian burials at Raqefet Cave, Mt. Carmel, Israel" in *PNAS* vol. 110 (2013) pp. 11774-11778

## Nexus externi 
* "Raqefet Cave" apud *Zinman Institute of Archaeology*
* Melissa De Witte, "New evidence supports the hypothesis that beer may have been motivation to cultivate cereals" (12 Septembris 2018) apud *Phys.org*

Categoria:Loci archaeologici Israelis
Categoria:Natufium
Categoria:Archaeologia potionum fortium
Categoria:Sepulturae
Categoria:Cavernae
Aedificium Chrysler

[thumb|upright=0.8|alt=Chrysler Building in Manhattan|Aedificium Chrysler [Manhatae in burgo Neoeboracensi situm.]]
**Aedificium Chrysler** (Anglice *Chrysler Building*) est caeliscalpium in modum art deco designatum et clarum Novi Eboraci urbis signum. Quod aedificium, fabricatione anno 1930 confecta, undecim menses omnium structurarum altissima in orbe terrarum stabat, antequam Aedificio Civitatis Imperialis anno 1931 cessit.

Aedificium in via 42 Manhatae eminens ad Magnum Terminalem Medium viae Lexington adiacet. Nominibus Gualteri Chrysler et societatis Chrysler nuncupatum est.

Aedificio confecto, videbatur a numeroso exemplum artis deco architectonices esse. 

## Notae
Categoria:Aedificia Novi Eboraci
Categoria:Urbs Novum Eboracum
Categoria:Confecta 1930
Furca

thumb|Furcae bicornes
**Furca** est instrumentum quo stramenta moventur vel feruntur. Furca antiqua Romana bicornis erat, nunc autem tribus vel pluribus dentibus fabricantur. Primum omnino lignea erat; nunc plerumque manubrium ligneum, dentes ferrei vel chalybeii sunt.

## Pinacotheca 

CompostBinTube wb.jpg|Furca quinque dentibus
Wheat Harvesting (cropped).jpg|Agricola furcâ utens

## Nexus interni 
* Tridens

## Nexus externi 
Categoria:Instrumenta rustica
Petrus Andreas Comensoli

thumb|Insigne Petri Andreae Comensoli
**Petrus Andreas** (Anglice *Peter Andrew*) **Comensoli** (natus Illavarrae Novae Cambriae Australi die 25 Martii 1964) est episcopus Australianus. Die 29 Iunii 2018 nominatus est e Francisco Papa nonus archiepiscopus Melburnensis. A 27 Februarii 2014 episcopus Sinus Tortuosi erat. Prius, a 20 Aprilis 2011 episcopus auxiliaris Sydneii fuerat.

## Eruditio 
Petrus Andreas studuit Collegii Sancti Pauli (nunc Spiritui Sancti), Bellambi, Novae Cambriae Australis. Studuit commercium Universitate Vollongongensis cum operatus erat in negotiatio argentariae, ante theologiae mutavit.

## Sacerdotium 
Anno 1986 Seminarium Sancti Patricii inivit. Anno 1992 sacerdos Dioecesis Vollongongensis ordinatus est e Gulielmo Edvardo Murray.

## Episcopium 
Die 20 Aprilis 2011 episcopus auxiliaris Sydneii et episcopus titularis Tigisi nominatus erat a Benedicto XVI Papa. Consecratus est die 8 Iunii 2011 a Georgio Pell in ecclesia cathedralis Sanctae Mariae Sydneii.
Die 27 Februarii 2014 episcopus Sinus Tortuosi nominatus erat a Francisco Papa.
Die 29 Iunii 2018 nominatus archiepiscopus Melburnensis a Francisco Papa, et die 1 Augusti creatus est in Ecclesia Cathedralis Sancti Patricii Melburniensis.

## Nota 
Categoria:Incolae Australiae
Categoria:Archiepiscopi
Categoria:Catholici
Categoria:Episcopi
Galliambus

**Galliambus **est metrum tetrametricum ac catalecticum Ionicum secundum (*a minore* dictum), quod nomen a Gallis sacerdotibus numinis Asiaticis Cybele traxit. 

:  ⏑ ⏑ – – ⏑ ⏑ – – || ⏑ ⏑ – – ⏑ ⏑ 🞪 

Pede quarto per quintum inverso (anaclasis) brevioribusque tertii pedis in longis commutatis efficitur versus quo Catullus in carmine 63 est usus: 

:  ⏑ ⏑ – ⏑ – ⏑ – – || ⏑ ⏑ – ⏑ ⏑ ⏑ ⏑ 🞪 
: S\breve u p\breve e r ~\bar a lt\breve a ~ v\bar e ct\breve u s~\bar  Att~\bar is ~ || ~c\breve e l\breve e r\bar i ~ r\breve a t\breve e ~ m\breve a r\breve i\bar a  (63, 1)

Quod autem rite illa forma demonstratur: 
:  ⏔ – ⏑ – ⏑ – – || ⏔ – ⏔ ⏑ ⏑ 🞪 

Sed longa hemistichii primi duobus brevibus mutari possunt:

:  ⏑ ⏑ – ⏑ ⏑ ⏑ ⏑ – – || ⏑ ⏑ – ⏑ ⏑ ⏑ ⏑ 🞪 
: stĭmŭlātŭs ĭbĭ fŭrentī || răbĭē, văgŭs ănĭmī (63, 4)

:  ⏑ ⏑ ⏑ ⏑ ⏑ – ⏑ – – || ⏑ ⏑ – ⏑ ⏑ ⏑ ⏑ 🞪 
: ĕgŏ | vĭrĭdĭs ălgĭ(da) Īdǣ || nĕv(e) ămĭctă lŏcă cŏlăm. (63, 70)

:  ⏑ ⏑ ⏑ ⏑ ⏑ ⏑ ⏑ ⏑ – – || ⏑ ⏑ – ⏑ ⏑ ⏑ ⏑ 🞪 
: Ĕgŏ mŭlĭĕr, ĕg(o) ădŏlēscēns,|| ĕg(o) ĕphēbŭs, ĕgŏ pŭĕr (63, 63)

Praeter Catulli *carmen* 63 hoc metrum etiam apud Callimachum necnon in *Saturis *Varronis itemque apud Maecenatem invenimus.

## Bibliographia 
* Sandro Boldrini: *Prosodie und Metrik der Römer.* Teubner, Stuttgart & Leipzig 1999, ISBN 3-519-07443-5, S. 137f.
* Alexander Dale: *Galliambics by Callimachus.* In: *The Classical Quarterly, New Series.* Bd. 57, Nr. 2 (Dez., 2007), S. 775–781.
* Robert C. Ross: *Catullus 63 and the Galliambic Meter.* In: *The Classical Journal.* Bd. 64, Nr. 4 (Jan., 1969), S. 145–152.
* Gero von Wilpert: *Sachwörterbuch der Literatur.* 8. Aufl. Kröner, Stuttgart 2013, ISBN 978-3-520-84601-3, S. 289.

Categoria:Metra
Priapeus

**Priapeus** (Graece πριάπειον) est metrum aeolicum dihaeresi disiunctum, quod nomen a numine Priapo traxit. Hoc metro glyconeum cum pherecrateo nectitur, quare etiam saepe sicut *gl* *pher* denotatur.

Sappho itemque Anacreon huius metri ampla exempla praebent, praeterea etiam comoedia, ludus satyricus necnon *Priapea* eo nituntur. Etiam Catullus in carmine 17 conficiendo hoc metro specie mutata est usus:

:  – 🞪 – ⏑ ⏑ – ⏑ – || – 🞪 – ⏑ ⏑ – 🞪 
: O Colonia, quae cupis ponte ludere longo (Cat. 17, 1)

## Bibliographia 
* Sandro Boldrini: *Prosodie und Metrik der Römer.* Teubner, Stuttgart & Leipzig 1999, ISBN 3-519-07443-5, S. 144. 
* Christiaan Marie Jan Sicking: *Griechische Verslehre.* (= *Handbuch der Altertumswissenschaft.* Abt. 2, Teil 4) Beck, München 1993, ISBN 3-406-35252-9, S. 131.
* Gero von Wilpert: *Sachwörterbuch der Literatur.* 8. Aufl. Kröner, Stuttgart 2013, ISBN 978-3-520-84601-3, S. 634.

Categoria:Metra
Anacreonteus

**Anacreonteus **est metrum antiquum octo pedum in honore Anacreontis poetae nuncupatum eius formae:

: ◡◡—◡—◡——

Putatur ex anaclasi quarti ac quinti pedis dimetri Ionici ortum esse:

: ◡◡——ˌ◡◡——

Sunt autem qui Anacreontem sua sponte metrum invenisse affirment.

Praeter Anacreontica carmina metrum etiam in partibus lyricis veteris comoediae invenitur.

## Bibliographia 
* Christiaan M. J. Sicking: *Griechische Verslehre* (= *Handbuch der Altertumswissenschaft.* Abt. 2, Teil 4). In Zusammenarbeit mit Marlein van Raalte. Beck, München 1993, ISBN 3-406-35252-9, S. 124, 158.
* Gero von Wilpert: *Sachwörterbuch der Literatur.* Stuttgardiae 2013, ISBN 978-3-520-84601-3, p. 25.

## Notae 
Categoria:Metra
Furca (discretiva)

**Furca** potest esse:
* Furca, instrumentum quo stramenta moventur vel feruntur
* Furca (cibus), instrumentum coquendi et edendi
* Furca (poena), instrumentum poenae

## Nexus interni 
* Furcula (discretiva)
* Furcis (discretiva)
* Furcus
* Furci
Nicolaus de Luna

**Nicolaus de Luna** (Bohemice *Mikuláš z Loun*; Theodisce *Nikolaus von Laun*; natus Lunae circa annum 1300; mortuus Ratisbonae die 26 Martii 1371) fuit theologus Bohemicus, praepositus ordinis eremitarum sancti Augustini, professor Universitatis Pragensis et episcopus auxiliaris Ratisbonensis.

## Vita 
Nicolaus natus est verisimiliter Lunae in regno Bohemiae. Ab anno 1334 erat studii generalis ordinis sancti Augustini apud S. Thomam Pragensis lector. Inter annos 1340–1343 et 1344–1345 praepositus provinciae Bavariae sui ordinis. Erat ex primis professoribus theologie Universitatis Pragensis. Anno 1362 factus est episcopus auxiliaris Ratisbonensis. Erat amicus Iohannis Noviforensis, cancellarii imperatoris Caroli IV et celeber eloquensque praedicator. Praedicavit, quando Arnestus de Pardubic factus est archiepiscopus Pragensis anno 1344 (*De pallio archiepiscopis Arnesti*) et notus est etiam sermo eius in die coronationis Caroli IV in regem Bohemiae die 2 Septembris 1347 in ecclesia cathedrali Pragensi factus (incipit *Eris corona gloriae*).

## Notae 
## Nexus externi
Categoria:Professores Universitatis Pragensis
Categoria:Augustiniani
Categoria:Episcopi Ratisbonenses
Categoria:Theologi
Categoria:Clerici Cechiae
Marianus Šarec

**Marianus**, vulgo *Marjan* **Šarec** (Labaci natus die 2 Decembris 1977) est histrio et politicus Sloveniae.

Alumnus academiae scaenicae Labacensis, Marianus Šarec in programmatibus radiophonicis comoedus innotuit apud televisionem nationalem Slovenicam. Praefectus urbi Stain anno 2010m iterum 2014 electus est. Praesidatum patriae anno 2017 petens secundus post Borut Pahor accedit. Mense Iunio 2018, dux factionis sub nomine suo constitutae, parlamento Slovenico legatus est. Die 17 Augusti huius anni primus minister electus, post quattuor hebdomadas conformatus est.

## Bibliographia 
* "Portret tedna: Marjan Šarec" in *Delo* (2 Iunii 2017)
* "Šarec: Očitno nekdo želi, da se mučim naprej" in *Delo* (17 Augusti 2018)

## Nexus externi 
Categoria:Politici Sloveniae
Categoria:Actores Sloveniae
Categoria:Praefecti urbibus
Categoria:Gubernatores civitatum
Categoria:Alumni Academiae Scaenicae Labacensis
Kamissa Camara

**Kamissa Mahamadou Camara** (Gratianopoli in Francia nata anno fere 1983) est politica internationalis et Maliana.

E familia emigrata Maliensi orta, Kamissa Camara universitatem urbis nativae et  Parisienses frequentavit. In Civitatibus Foederatis et Tunesia brevia temporis spatia laboravit. Ab anno 2007 Vasingtoniae apud  et *Partners Global* operam dedit. Consiliaria meruit iuxta Hilariam Clinton anno 2016, iuxta praesidem Maliensem Ibrahim Boubacar Keita a die 5 Iulii 2018. Die 9 Septembris eiusdem anni ministra a rebus externis Maliae facta est.

## Nexus externi 
* "Qui est Madame Kamissa Camara" (10 Septembris 2018) apud *MaliActu*
* "Biographie: Mme Kamissa Camara ministre des affaires étragères et de la coopération Internationnale" (10 Septembris 2018) apud *MaliJet*
* Situs privatus

Categoria:Nati 1983
Categoria:Homines vivi
Categoria:Incolae Franciae
Categoria:Incolae Vasingtoniae (D.C.)
Categoria:Politici Maliae
Categoria:Alumni Universitatis Gratianopolitanae
Categoria:Alumni Scholarum Studiorum Superiorum Internationalium Politicorumque Parisiensium
Categoria:Ministri rerum externarum
Inflammasoma

thumb|Structura inflammasomatis NLRP3.
**Inflammasoma**  est complexus proteinorum oligomerorum responsa inflammatoria per varios adaptores excitatus. Adaptoribus incitatum his inflammasoma enzymum caspasem 1 se immutare impellit ita, ut praecursor interleukini 1 beta macrophagocytis liberatus in formam activam interleukinumi 1 activi (IL-1β) et febrem generantis convertatur ideoque cataracta inflammationis biochemica continuetur.

Inflammasomatum complexus, qui in textu myeloideo locati sunt ex enzymis caspasi 1 ac *PYCARD* et receptorio *NALP* et nonnumquam enzymo caspasi 5 compositi sunt. Variae formae receptoriorum *NALP* complexu ligatae notae sunt.

## Natura inflammasomatum 
### Contextus 
Sub inflammationem *systema immunitatis innatum* machinationem defensionis contestari oportet. Post stimulationem inflammasomate primum liberatio ex cellula cytokinorum conceditur, deinde extra cellulam pyroptosis (mors cellularum programmata) fit.

### Structura 
Inflammasomata sunt complexus ex diversis proteinis compositi, ita ex enzymis caspasi 1 ac *PYCARD* et receptorio *NALP* et nonnumquam enzymo caspasi 5. Variae formae rececptoriorum *NALP* complexu ligatae notae sunt, quo inflammasomata *NLRP1* et *NLRP3* et *NLRC4* munerum singularium nominata sunt.

### Physiologia 
Quando infectio prodit cellulae systematis immunitatis, ut monocyti, macrophagocyti receptoria peculiaria, *receptoria exempla cognoscendorum* (Anglice *Pattern Recognition Receptors*, *PRR*) enim, exprimunt: et superficie membranae et intra cellulam. 

Haec *PRR*′ia modo duo genera stimulorum cognoscunt: *PAMP* vel *DAMP*. *PAMP* est abbreviatura Anglica "pathogenis sociatorum exemplorum molecularis" (*pathogen-associated molecular patterns*), quae sunt partes *corpori alienae*, per exemplum lipopolysaccharidi bacteriorum. Pluribus exemplis alienis receptoria propria ex familia receptoriorum typi Toll instar (abbreviatura internationalis: *TLR*) superficie cellulae sunt; Exemplum flagella bacterialia per TLR 5 superficie membranae cellularum immunitatis recognoscuntur. *DAMP* sunt "vastitatibus sociata exempla molecularia" (*damage-associated molecular patterns*), quae sunt partes cellularum vulneratarum *corporis poprii* denaturatae: Quando damnum cellularum prodit, organella ex cellula liberata signum initii inflammationis fient.

Inter cytokina et inflammasomata cellularum immunitatis mutuo signa dantur.

## Notae 
* Apoptosis
* Caspasis
* Cytokinum
* Febris
* Inflammatio
* Macrophagus

Categoria:Caspases
Categoria:Immunitatis systema
Categoria:Inflammationes
Iwashimizu Hachimagu

thumb|Visio exterior sanctuarii.
thumb|Porta prima Hachimangū.
**Imaishimizu Hachimangū** (Iaponice 石清水八幡宮) est templum Shinto-Buddhisticum dedicatum imperatori Ōjin, Imperatrici Jungū et dietates Himemiko. Templum in Yawata Kyotensis constitutum est a sacerdote Buddihista Gyōkyo (行教) anno 859, qui discipulus Kūkai ex Usa-jingū in urbe Usa Oitaënsis fuit. 

Aevo Kamakura Samurai hoc templum aestimaverunt; inter eos Minamoto no Yoritomo et Oda Nobunaga fuerunt. 

Ab aetate Meiji aedificia more Buddhista abrogata est et ab aevo Heian, carissa sanctuaria mausolei cum Ise Magnum Templum putari fuit.
Hodie Imperator Iaponiae ipse tributum per legatum die 15 Septembris dat; tributum Festum Iwashimizu appellatur.

thumb|Monumentum Thomas Edison apud Templum Iwasshimizu.
Etiam monumentum Thomas Edison prope templum stat cum globulo electrico. 

## Nexus externi 
## Nexus externe 
* Situs publicus

Categoria:Kyotum
Categoria:Aedificia Iaponiae
Categoria:Shinto
Categoria:Templa
Alenka Bratušek

**Alenka Bratušek** (Celeiae nata die 31 Martii 1970) est politica Sloveniae.

Alumna est universitatis Labacensis ubi scientiis naturalibus et administrationi studuit. Legata est parlamento Slovenico ab anno 2011. Die 17 Ianuarii 2013 dux electa est factionis Sloveniae positivae, duce antecessore Zoran Janković subito officium renuntiante. A die 20 Martii eiusdem anni prima ministra meruit, praeside Borut Pahor, usque ad 18 Septembris 2014. Die 13 Septembris 2018 ministra ab infrastructura facta est, primo ministro Mariano Šarec.

## Nexus externi 
* "Alenka Bratušek odstopila s položaja premierke" (5 Maii 2014) apud *SiOL.net*

Categoria:Homines vivi
Categoria:Nati 1970
Categoria:Politici Sloveniae
Categoria:Gubernatores civitatum
Categoria:Ministri commeatus
Categoria:Alumni Universitatis Labacensis
Caspasis 1

[thumb|**[Caspasis 1** (CASP1), quae erat prima caspasium investigata, tum * interleukin-1 beta converting enzyme* nominata.]]
**Caspasis 1** seu **interleukini 1 beta convertasis** est enzymum familiae caspasum. Enzymum hoc ex pro-interleukino 1 beta (pro-IL-1ß) interleukinum 1 beta atque ex pro-IL-18 interleukinum 18 (IL-18) velut ex pro-IL-33 interleukinum 33 (IL-33) secat, ut interleukina ex cellula responsum immunitatis liberari possit. Praeterea intra cellulam enzymum nucleasem incitare potest, ut mors cellulae destinetur (pyroptosis). Genum CASP1 (OMIM: 147678) nominatum in hominibus in chromosomate 11 locatum (11q22.3) est.

## Notae 
* Cytokinum
* Infectio
* Inflammasoma
* Inflammatio
* Systema immunitatis
Vladimirus Makej

**Vladimirus Vladimiri f. Makej**, litteris Cyrillicis Уладзімір Уладзіміравіч Макей vel orthographia Russica Владимир Владимирович Маке́й (Niekraševiči in oppido pagi Karelicki natus die 5 Augusti 1958; mortuus die 26 Novembris 2022) fuit politicus Rutheniae Albae.

Alumnus est instituti linguistici Minscensis et academiae diplomaticae Vindobonensis. In exercitibus unionis Sovieticae, deinde Albae Rutheniae usque in annum 1993 militavit. Postea apud ministerium rerum externarum, sed ab anno 1996 usque in 1999 Lutetiam missus in legatione Albae Rutheniae operam dedit. Ab anno 2000 iuxta praesidem Alexandrum Lukašenko a secretis meruit. Die 20 Augusti 2012 minister a rebus externis factus est, quod officium usque ad mortem retinuit.

## Bibliographia 
* "V Bělorusku pohřbili ministra Makeje. Přišel Lukašenko, nepřišel syn" in *Novinky* (29 Novembris 2022)

## Nexus externi 
* "Биографии Юрия Жадобина, Вадима Зайцева и Владимира Макея" (15 Iulii 2008) apud *Naviny.by*

Categoria:Mortui 2022
Categoria:Nati 1958
Categoria:Politici Rutheniae Albae
Categoria:Milites Rutheniae Albae
Categoria:Legati Rutheniae Albae
Categoria:Ministri rerum externarum
Categoria:Alumni Academiae Orientalis et Diplomaticae Vindobonensis
Categoria:Alumni Instituti et Universitatis Linguisticae Minscensis
Milner Tozaka

**Georgius Milner Tozaka** (die 21 Octobris 1951 natus) est politicus insularum Salomonis.

Collegium technicum Malanguna breveque temporis spatium universitatem Papuae Novae Guineae frequentavit. Studia apud universitatem Pacifici Australis Suvae in insulis Vitiis non ante annum 1993 absolvit. In regimine insularum nativarum operam dedit et ab 2000 usque in 2005 commissarius superior i.e. legatus iuxta Australiam Camberrae meruit. Ab 2006 parlamento insularum Salomonis deputatus est. Brevissimum temporis spatium anno 2006, iterum a mense Decembri 2007 usque in diem 25 Augusti 2010 minister ab officiis publicis fuit, primis ministris Snyder Rini et Theoderico Sikua. A die 15 Decembris 2014 a primo ministro Manasse Sogavare convocatus est ad officium ministri rerum externarum quo hodie usque fungitur, primo ministro annis recentioribus Rick Houenipwela.

## Nexus externi 
* Vita apud parlamentum insularum Salomonis

Categoria:Nati 1951
Categoria:Homines vivi
Categoria:Politici insularum Salomonis
Categoria:Ministri rerum externarum
Categoria:Alumni Universitatis Papuae Novae Guineae
Categoria:Alumni Universitatis Pacifici Australis
Ludovica Mushikiwabo

**Ludovica**, vulgo *Louise* **Mushikiwabo** (Kigali in urbe nata die 22 Maii 1961) est politica Ruandae qui praeses Francophoniae ab anno 2018.

E populo Tutsi orta, alumna est universitatum Ruandensis Nationalis Butare in urbe et Delavariensis. Ab anno 1986 in Civitatibus Foederatis habitabat, sed mense Martio 2008 officium ministrae ab informatione civitatis nativae suscepit, suadente praeside Paulo Kagame. A die 4 Decembris 2009 ministra a rebus externis meret.

## Scripta 
* 2001 : "One Woman's Quest for Justice" apud *Crimes of War*
* 2007 (cum Jack Kramer) : ''Rwanda Means the Universe: A Native's Memoir of Blood and Bloodlines''. Novi Eboraci: St. Martin's Press. ISBN 9781429907316

## Bibliographia 
* "Louise Mushikiwabo n'a pas sa place à la tête de la francophonie" in *Le Monde* (19 Septembris 2018)
* Peterson Tumwebaze, "Why the media will miss Mushikiwabo" in *New Times* (8 Decembris 2009)

Categoria:Nati 1961
Categoria:Homines vivi
Categoria:Politici Ruandae
Categoria:Alumni Universitatis Nationalis Ruandensis
Categoria:Alumni Universitatis Delavariensis
Categoria:Ministri rerum externarum
Categoria:Incolae Civitatum Foederatarum
Categoria:Tutsienses
Quintus Caecilius Bassus

**Quintus Caecilius Bassus** (floruit 46-44 a.C.n.) fuit eques Romanus Pompeianarum partium qui anno 46 a.C.n. sparsis rumoribus fictis milites a Sexto Iulio Caesare, patrueli et legato pro praetore Gai Caesaris in Syria abalienavit ; quo occiso eius provincia et exercitu potitus est. Novo legato a Caesare dictatore adversus se misso, Gaio Antistio Veteri, atque etiam successori eius Staio Murco, pertinaciter et feliciter circa Apameam restitit -nam auxilium a Parthis et huius regionis quibusdam regulis accepisse dicebatur- donec anno 43 a.C.n. Gaio Cassio, interfectori Caesaris, provinciam Syriam sibi vindicanti exercitum volens traderet (nisi milites ipsi ad Cassium transfugerunt ut verba Ciceronis indicare videntur). Nec quicquam amplius de Caecilio Basso accepimus.

Iuxta hanc vulgatam traditionem cuius auctor Titus Livius fuisse videtur, alteram nobis servavit rerum gestarum scriptor Alexandrinus Appianus ː Caecilium ab ipso Gaio Caesare velut Mentorem iuniori Sexto datum esse ut ei moderaretur, odium inter duos homines ob discrepantiam morum ortum esse et ipsos milites ducem superbum et imperitum respuisse ; itaque  Sextum occiderunt et Bassum ducem sibi elegerunt. Timore supplicii tum sacramentum susceperunt numquam sese Caesarianis dedituros esse.
## Fontes 
* Appianus Alexandrinus, libro tertio *Bellorum civilium* 77.312-315
* Cicero, libro quattuordecimo *Epistularum ad Atticum*, epistula 9 (3).
** libro duodecimo *Epistularum ad familiares* ep. 11(1)
** *Pro Deiotaro* 23 et 25
*Dio Cassius, libro XLVII *Historiae Romanae* cap. 26-28.
*Flavius Iosephus, libro quarto decimo *Antiquitatum Iudaicarum* 268-272.
**libro primo de Bello Iudaico 216-219
*  XVI.2.10
* Titus Livius *Periochae* 114.

## Notae 
Categoria:Equites Romani
Categoria:Ductores exercitus
Netumbo Nandi-Ndaitwah

**Netumbo Nandi-Ndaitwah** (Onamutai in oppido regionis Oshana die 29 Octobris 1952) est politica Namibiae.

Exsul in Zambia ab anno 1974 vivens, Moscuae illis annis erudita, legata fuit  Lusakae usque in 1980, deinde apud Dar es Salaam Tanzaniae usque in 1986. Deinde studia apud collegium technologicum Glasguense et universitatem iuxta Keele persecuta est. Parlamento Namibiensi ab anno 1990 deputata est. Ministra vicaria rerum externarum ab eodem anno, rectrix generalis rerum femininarum ab 1996, ministra a rebus femininis et puerilibus ab 2005, ministra ab informatione ab 2005, ministra a circumiectu a die 21 Martii 2010, sed a die 4 Decembris 2012 ministra a rebus externis meruit. Mense Martio 2023, Praeses Hage Geingob Netumbo Nandi-Ndaitwah nominatus ut unice candidatus factionis Swapo regens mense Novembri 2024 comitia praesidentialia nominavit.https://www.theheritagetimes.com/namibia-president-geingob-names-nandi-ndaitwah-woman-successor/.

## Bibliographia 
* "Nandi-Ndaitwah, Netumbo - Swapo" in Graham Hopwood, *Guide to Namibian Politics* (2007)

Categoria:Nati 1952
Categoria:Homines vivi
Categoria:Politici Namibiae
Categoria:Ministri circumiectus
Categoria:Ministri rerum externarum
Categoria:Ministri communicationis
Categoria:Alumni Universitatis iuxta Keele
Categoria:Alumni Collegii et Universitatis Caledoniae Glasguensis
Bocchit Edmond

**Bocchit Edmond** est politicus Haitiae. Apud ministerium rerum externarum ab anno 1991 operam dedit, sed anno fere 1996 Oxoniam in Anglia profectus rebus internationalibus studuit. Deinde Novi Eboraci ad legationem Haitianum iuxta Nationes Unitas, Regiopoli iuxta regimen Iamaicanum, Vasingtoniae iuxta ordinem civitatum Americanarum, atque ab anno 2016 Londinium ad regnum Britanniarum missus est. A die 17 Septembris 2018 minister a rebus externis et religionibus meret, praeside Jovenel Moïse, primo ministro Ioanne Henrico Céant.

## Bibliographia 
* "New government named in Haiti" in *Daily Observer* (Antiquae, 7 Septembris 2018)

## Nexus externi 
* "Haiti: Mr Bocchit Edmond" in *Diplomat* (2016)
* "Cabinet ministériel" apud *Haiti-Référence*

Categoria:Homines vivi
Categoria:Nati saeculo 20
Categoria:Politici Haitiae
Categoria:Legati Haitiae
Categoria:Ministri rerum externarum
Categoria:Alumni Universitatis Oxoniensis
Gaius Fannius (tribunus plebis 59 a.C.n.)

**Gaius Fannius** (floruit medio primo saeculo a.C.n.) erat senator Romanus qui bello civili Pompeianas vel senatorias partes secutus  anno 49 a.C.n. provinciae Asiae praefectus est ː utrum illo bello obierit, quod Cicero in quadam epistula significasse videtur, an idem fuerit atque comes Sexti Pompeii a triumviris proscriptus certant  eruditi moderni. Qui eundem fuisse volunt Ciceronem vano rumore deceptum arbitrantur.

## De cursu honorum 
* Anno 61 a.C.n. unus fuit ex eis qui Publium Clodium ob violata sacra Bonae Deae accusarunt.
* Anno 59 a.C.n. tribunus plebis Gai Caesaris consulis inceptis obsistebat atque ideo in maximum periculum incurrit ː nam a delatore Lucio Vettio nominatus est inter coniuratos qui Gnaeo Pompeio insidiabantur (quem delatorem ipse Caesar subornasse creditur).
* Cum Cicero exsilio rediit iam pontifex erat (57 a.C.n.)
* Aedilitatem et praeturam incerto anno gessit.
* Anno 49 a.C.n. iam *pro praetore* in Siciliam profecturus erat cum bellum civile inter Caesarem et Pompeium conflagravit ː tum mutato consilio duces Pompeianarum partium Fannium provinciae Asiae praefecerunt. Proconsulis titulum sumpsisse non videtur sed pro praetore tantum provinciam administrasse. In epistula a rerum gestarum scriptore Iudaeo Flavio Iosepho servata ἀντιστράτηγος (pro praetore) dicitur, at in proxima  Gaius Fannius quidam se ipsum 'στρατηγὸς ὒπατος' (proconsul ?) appellat ː multi moderni indagatores tamen de eodem homine agi negant, quamvis sine dubio Iosephus ita senserit. In cistophoris Ephesianis, Trallensibus, Apamensibus, Laodicensibus certe PR (id est  praetor potius quam  pro praetore) dicitur.

## Quid in bello civili fecerit 
Seu idem seu alius Gaius Fannius anno 43 a.C.n. a senatu ad Sextum Pompeium legatus de societate adversus Marcum Antonium facienda una cum Lucio Paullo et Minucio Thermo missus est. Mox conflagrante bello civili inter triumviros et  interfectores Caesaris quia  Sextum Pompeium qui eum in magno honore habebat in Siciliam secutus  erat Fanni nomen albo proscriptorum inscriptum est. Postquam vero victi sunt de rebus suis desperans  ducem anno 36 aut 35 a.C.n. deseruit et cum Marco Antonio in gratiam rediit.

## Bibliographia
* François Hinard (1985), *Les proscriptions de la Rome républicaine*. Romae: École française de Rome. ISBN 2-7283-0094-1 (''Collection de l'École française de Rome*, 83) : 465-467 Hic legere potes
*G. Stumpf, *Numismatische Untersuchungen zur Chronologie der römischen Statthalter in Kleinasien'', Saarbrücken, 1991.

## Notae 
Categoria:Tribuni plebis
Categoria:Praetores
Inguarus Crnadak

**Igor Crnadak** seu litteris Cyrillicis Игор Црнадак (Iaderae in Croatia natus die 28 Iulii 1972) est politicus Bosniae.

E populo Serbo ortus, Banialucae partim educatus, scientiae oeconomicae apud universitatem Banialucensem studuit. Diurnarius iuxta ephemerides et programmata radiophonica fuit inter quae *Voice of America*. Factionis progressus democratici Serbicae ab anno 1999 sodalis, secretarius generalis huius factionis anno 2011 electus est. Legatus fuit tam conventui rei publicae Serbicae quam parlamento Bosniaco. Minister vicarius a munitione ab anno 2007 usque in 2009, minister a rebus externis a die 31 Martii 2015 meruit.

## Nexus externi 
* Vita apud regimen Bosniacense

Categoria:Homines vivi
Categoria:Nati 1972
Categoria:Incolae Croatiae
Categoria:Politici Bosniae
Categoria:Diurnarii Bosniae
Categoria:Ministri rerum externarum
Categoria:Alumni Universitatis Banialucensis
Categoria:Serbi
Castellum Grésillon

thumb|Domus culturalis Esperantica apud Castellum Grésillon in Francia.
**Castellum Grésillon** (Francogallice: *Château de Grésillon*, Esperantice: *Kastelo Greziljono*) est domus culturalis quae 250 chiliometra distat a Lutetia e meridie et occidente; situm est Baugé-en-Anjou in oppido Francico. Henrico Micard moderatore collegium non lucrativum "Kulturdomo de Esperanto" condiderunt anno 1951. Circa castellum viridarium sat amplexum invenitur. Domum saepe frequentant discipuli linguae Esperanticae e toto orbe terrarum orientes feriis aestivis praesertim.

## Historia 
Circa annum 1949 sectio Francogallica Associationis Esperanticum docentium internationalis in animo habebant aedificium proprium acquirere ubi docentes simul otio studiisque vacarent. Nomen sodalitatis ecce: ''Groupement des Enseignants d'Espéranto (GEE)*. Anno 1951 Iacoba Trésorier pecuniam multam dederat, quod exemplum laudabile haud pauci sodales plus minusve secuti sunt. Denique emptio feliciter fieri potuit. *Kulturdomo de Franclandaj Esperantistoj* nomen proprium usque annum 2012 vigebat; postea complexus *Kulturdomo de Esperanto* vocatus est. Ex anno 1953 Petrus Babin cursus idiomatis Zamenhofiani in palatio habuit cum esset vicarius praeses. Anno autem 1964 ipse director proclamatus est..

## Spectacula temporum nostrorum
#### Regulariter 
* *PRINTEMPaS*, mense Aprili exeunte (inde ab anno 2010): cursus valde spissi cum examinibus 
* Alternativa semajno, mense Iulio (2011-2014): de argumentis alternativis colloquia, cursus 
* *Festa semajno* infantibus iuvenibus familiis (mense Augusto; ex anno 2011): cum cursibus
* *Turisma semajno* aestate (2011-2013, 2015-2016): cum excursionibus totum diem amplectentibus
* *AŬTUNE*, mense Octobri exeunte (ex anno 2012): cum cursibus et eventibus pueris dicatis 
* *Jarfina Festego*, mense Decembri exeunte (2010-2012, 2014): ubi iugiter celebratur et festum Silvestri

#### Haud regulariter 
* *Universitas aestiva* associatione *Eŭropo - Demokratio - Esperanto* moderante: mensibus Augustis annorum 2004, 2009 usque 2016 
* *FESTO*: congressus iuvenium aestate annorum 2002, 2006, 2011
* *FRINGoJ*: conventus infantium, veribus annorum  2006, 2007, 2008, 2011, 2013
* *KEFO*: congressus asseclarum variis ex associationibus: mensibusMaio/Iunio anni 2003 
* *Conventus familiarum Esperanticarum*: annis 2003, 2008, 2013
* *Animath*: praeparationes ad certamina *Internacia Matematika Olimpiado*: mensibus Augustis annis inter 2007 et 2011

## Notae 
## Bibiographia
* "Kastelo Greziljono" apud *Undam Esperantici'', 258-259, mensis Maii 2016 [tractatio maxima de castelli historia] 

## Nexus externi
* Situs proprius 

Categoria:lingua Esperantica
Pronuntiatus paenultimus

**Pronuntiatus paenultimus **(vel etiam **regula paenultimi pronuntiatus**) praecipit qua in parte Latina verba rite sunt pronuntianda, id est aut in parte *paenultima aut antepaenultima.*

Verba duarum syllabarum longiora in paenultima pronuntiari solent, si haec syllaba natura est longa sive compluria consonantia integrali verbi parte nituntur.

Exempla:

* a**gri**cola: paenultima syllaba est brevis: itaque in antepaenultima pronuntiatur.
* im**prī**mīs: paenultima syllaba natura est longa; itaque eadem in parte pronuntiatur.
* se**cun**dus: licet vocalis paenultimae syllabae brevis sit, tamen compluribus consonantibus obstruitur, qua re in paenultima pronuntiatur.

Excipiuntur hac regula syllabae *mutae cum liquidis* dictae, id est coalitio consonantium [g], [k], [d], [t],
[b], [p] atque [l], [ł] et [r]. Exempli gratia eo modo fit in verbo **te**nebrae.

## Bibliographia 
* Christian Touratier: *Lateinische Grammatik.* Wissenschaftliche Buchgesellschaft, Darmstadtiae 2013, ISBN 978-3-534-72634-9, p. 30 s

Categoria:Grammatica Latina
Categoria:Pronuntiatus
Henricus Micard

'*Henri (*vulgo:* Henricus) Micard*' (natus die 6 Augusti 1897 Lutetiae, mortuus die 26 Maii 1966) Francicus ludimagister et esperantista fuit.
## Vita
Filius assistentis technici in Instituto Pasteur missus est aetate valde pusilla ad avos haut procul a Flexia habitantes. Puer trium annorum parentes denuo habuit quibuscum in praefectura Sarthae ruri annos felices peregit. Insuper studiis libenter vacabat et se certe ingeniarium fieri consilium cepit. Casu infelici venatores, cum haberet annos XII, ei glandem in genu iniecerunt, qua re mancus est factus. Consobrina Maria Theresia auxiliante per pedes ire redidicit. Anno autem 1918 magister in ludo litterario factus est. Mense Augusto 1919 Mariam Theresiam, rerum Esperanticarum fautricem, in matrimonium ducere contigit. 

Praeter officia educatoria munere scribae administratoriae in vico fungebatur et homines tam iuvenes quam seniores saepe in tempore bene terendo sive in rebus discendis adiuvit. Vel diebus Dominicis cum uxore pro omnibus festa celebrare solebat et nonnumquam etiam itinera praeparavit. Membrum motionis paedagogiciae a Coelestino Freinet institutae  ''(Institut Coopératif de l'Ecole Moderne)* fuit et in collegio opificum paedagogicorum (SNI, *Syndicat National des Instituteurs*) laboravit. 
## In Esperanticis
Tunc anno 1921 pro lingua Zamenhofiana  est inflammatus, ut anno 1934 scholam aestivam ab Honorio Bourguignon institutae in Britannia Minore frequentaret. Annis proximis associatio magistrorum linguae Esperanticae condita est cui nomen *Grupo de Esperantistaj Edukistoj* (GNN); secretarium generalem Henricum Micard creaverunt. Secundo bello mundano finito scholae aestivae denuo factae sunt, quibus aegre loci cursorum habendorum apti inveniri potuerunt. Inde Micard associationem propriam creandam esse censuit, quae die 16 Septembris 1951 laborem incohata est.  Mense Octobri 1951 Castellum Grésillon visitavit, quod iam anno 1952 ineunte in manus Esperantistarum venit. Anno 1953 supellectiles necessarias esperantistae acquirebant et coniuges porro operas quam plurimas indefesse in incrementum castelli et domus culturalis dederunt. 
## Bibliographia
*Ioannes Paulus Guillot et Petrus Babin: *Vivo de Henri Micard'', editio altera, Baugé-en-Anjou 2009 (vita eius)
## Notae
Glandula endocrina

**Glandula endocrina** est glandula, quae proventum suum, hormon, sine ducto ad sanguinem distillat. Magni momenti sunt glandula pinealis, glandula pituitaria, pancreas , ovaria, testes, glandula thyreoidea, glandulae parathyreoideae, hypothalamus, et glandulae adrenales. Hypothalamus et glandula pituitaria sunt membra systematis neuroendocrini. 

Systema endocrinum consistit in reti glandularum. Haec glandulae distillant hormonta, ut functiones corporis temperarent crescentia metabolismoque inclusis. Morbi endocrini sunt communes et continguunt proventum inproportionatum hormontis vel hormontum.

## Notae 
*Endocrinologia

Categoria:Glandulae
Categoria:Neuroendocrinologia
Categoria:Systema endocrineum
Speculatoria

[thumb|[USNS Mission San Fernando (T-AO-122)|USNS *Vanguard* speculatoria quae etiam caelum indigat.]] 
**Speculatoria** est navis dedicata  indicia colligere speculatoris, saepe per auscultationem electronicam adparatam. In lato sensu, ulla navis consilio indicia colligere haberi potest speculatoriam esse. Speculatoriae saepe gubernari dicione civitatis, enim sumptuosae sunt et exigunt provectum artificiosum. Plerique sunt partes classicarii nationis, quamquam possunt etiam gubernari ab ministerio curiosi.
## Dictum 
"Quod cum animadvertisset Caesar, scaphas longarum navium, item speculatoria navigia militibus compileri iussit et, quos laborantes conspexerat, his subsidia submittebat."

## Notae 
## Nexus externi 
*De speulatoria ex situ encyclopedia.com

Categoria:Genera navium
Categoria:Speculatio